title: "Uwe Jens Lornsen/s\u00f6"
text: "Ik wiar ek muar \u00fcs en Fl\u00fcch, diar h\u00f6\u00f6r boowen \u00fcp en Snebarig henset, hurfan da en Lawiini dialging.(Lornsen aur sin Aarber fuar Sleeswig-Holstiin)\n\nUwe Jens Lornsen (* 18. Nofember 1793 \u00f6n Kairem \u00fcp S\u00f6l'; \u2020 13. Febriwaari 1838 uun Pressy \u00f6n di Swaits) wiar en Rochtsliirti en en Biamti fan di deensk Kroon. Me sin litj Bok Ueber das Verfassungswerk in Schleswigholstein set hi h\u00f6m fuar en iinig Schleswig-Holstian iin.\n<div style=\"clear:left;\" /div>\n\nLeewent \n\nUwe Jens Lornsen waar beeren \u00fcs Dreeng fan en Koptein. Hi wel salev uk hol Koptein uur, man \u00f6n Euroopa wiar Krich. Uk wiar sin Faa\u0111er diart\u00f6\u00f6gen, dat Uwe-Jens t\u00f6 See faar wel.Da taacht h\u00f6m dit beeter en studiari Rochtsweetenskepen, en dit diar hi \u00f6n Kiel en Jena. \nFuar 10 Jaaren wiar hi achter\u00f6n \u00fcs Biamti \u00f6n Kopenhuuwen. Fuar't Miist her ho me di Hertogdomen Schleswig, Holstiin an Lauenborig.\n\n1830 waar Lornsen \u00fcs L\u00f6nvoogt naa S\u00f6l stj\u00fc\u00fcrt, wat we\u0111er t\u00f6\u00f6gen di Wel fan sin Faa\u0111er wiar. \u00d6nerwai fan Koopenhaawen raaketi hi Frinjer \u00f6n Kiil, en diar k\u00fcr hi en litj Bok druki let, diar hi skrefen her. Dit diari her man bluat 14 Siren, man et k\u00fcr al di Monarkii \u00f6ngrip. Diarom k\u0101m Lornsen uk fuar en Jaar wechsloten iin \u00f6n di Festungen fan Rendsborig en Kiel-Friedrichsort. \nSa fuul \u00fcs bikeent es, wiar dit niin olter harti Haft, en 1832 k\u0101m Lornsen we\u0111er frii.\n\nHi her di B\u00f6\u00f6k iin \u00f6n Haur, dat hi en swaari Kraankhair me sin Hur her, diar sa slem stjunk skul, dat di \u00fc\u0111er Mensken ek \u00fcthual k\u00fcr. Di Dochters k\u00fcr man n\u00f6nt finj of r\u00fck. Lornsen blef bi sin Meening en giar naa Rio de Janeiro, hur hi Help finj wel. Lornsen blef diarfan man swaarmurig. Hi skref dit Bok Die Unions-Verfassung D\u00e4nemarks und Schleswig-Holsteins, wat man ek jerer \u00fcs ee\u0111er sin Duar fan Wilhelm Beseler \u00fctd\u00f6nen uur k\u00fcr. \n1837 k\u0101m Lornsen t\u00f6beek naa Euroopa. Diar jerti hi, dat sin Sester, diar uk swaarmurig wesen wiar, h\u00f6\u00f6r ombraacht her. Hi ging da bal naa di Swaits en sjot h\u00f6msalev uk duar.\n\nIaringen \n \u00d6n Rendsborig es 1878 en Skulptuur \u0101psteld uuren.\n \u00d6n't S\u00f6l'ring Museeum \u00f6n Kairem es en \u00dctsteling aur sin Leewent.\n Straaten jit ee\u0111er h\u00f6m \u00f6n Waasterlun, Bad Segeberg, Br\u00e4ist, Eckernf\u00f6rde, Elmshorn, Flensborag, Heide, H\u00fcsem, Kellinghusen, Kiil, Neum\u00fcnster, Naibel, Quickborn, Rendsborag, Schenefeld, S\u00fcderbrarup an Hamborag-Altona.\n \u00d6n Schleswig jeft et en Lornsenskuul\n Di Uwe-D\u00fc\u00fcni \u00f6n Kaamp jit ee\u0111er Lornsen.\n Dit WSA \u00f6n T\u00f6nang heer sent 1937 trii Skeepen ee\u0111er Lornsen n\u0113mt.\n\nLuki uk diar \n\n \n Gesellschaft f\u00fcr schleswig-holsteinische Geschichte aur Leewent en Aarber\n WSA aur di trii Skeepen me Lornsen sin Noom.\n \n\nSleeswig-Holstiin\nS\u00f6l'\nLornsen"